**Հայաստանի Հանրապետության կառավարությանն առընթեր**

**պետական գույքի կառավարման վարչություն**

**2017 թվականի**

**ՎԵՐԼՈՒԾԱԿԱՆ ՀԱՇՎԵՏՎՈՒԹՅՈՒՆ**

**ԵՐԵՎԱՆ-2018**

**Հ Ա Շ Վ Ե Տ Վ Ո Ւ Թ Յ Ո Ւ Ն**

 2017 թվականի ընթացքում Հայաստանի Հանրապետության կառավարությանն առընթեր պետական գույքի կառավարման վարչությունը (այսուհետ` Վարչություն) շարունակել է իրականացնել պետական գույքի կառավարման, այդ թվում մասնավորեցման և պետական մասնակցությամբ ընկերությունների գործունեության կարգավորման ու լուծարման բնագավառներում Հայաստանի Հանրապետության կառավարության որդեգրած քաղաքականությունը՝ առաջնորդվելով «Պետական գույքի կառավարման մասին», «Պետական գույքի մասնավորեցման (սեփականաշնորհման) մասին», Հայաստանի Հանրապետության օրենքներով, պետական գույքի մասնավորեցման ծրագրերի մասին Հայաստանի Հանրապետության օրենքներով, Հայաստանի Հանրապետության կառավարության 2017 թվականի հունվարի 12-ի N 122-Ն որոշմամբ հաստատված Հայաստանի Հանրապետության կառավարության 2017 թվականի գործունեության միջոցառումների ծրագրով, Հայաստանի Հանրապետության կառավարության 2017-2022թթ. ծրագրով, Հայաստանի Հանրապետության քաղաքացիական օրենսգրքով, Հայաստանի Հանրապետության այլ օրենքներով և իրավական ակտերով:

Հայաստանի Հանրապետության կառավարությանն առընթեր պետական գույքի կառավարման վարչությունը կանոնադրությամբ իրեն վերապահված գործառույթները իրականացրել է «Հայաստանի Հանրապետության 2017 թվականի պետական բյուջեի մասին» ՀՀ օրենքի համաձայն և պետական բյուջեից ‎ֆինանսավորվել է հետևյալ ծրագրերով.

01.03.03.01. «Գործադիր իշխանության, պետական կառավարման հանրապետական և տարածքային մարմինների պահպանում» ծրագրով 2017 թվականի տարեսկզբին ապարատի ֆինանսավորումը կազմել է 797864.7 հազ.դրամ, սակայն տարեսկզբին մի շարք գործոնների ազդեցության պատճառով տարեկան ճշտված պլանը կազմել է 767786.60հազ.դրամ, դրանք են`

1. ՀՀ վարչապետի 30.12.2016թ. թիվ 02/31.6/22613-16 հանձնարարականի և ՀՀ ֆինանսների նախարարի 17.01.2017թ. թիվ 01/82-2/409-17 գրության համաձայն ինտերնետ կապի համար նախատեսված գումարը` 4500.0հազ.դրամ վերադարձվել է ՀՀ կառավարության աշխատակազմ,

2. ՀՀ կառավարության 07.12.2017թ. թիվ 1546-Ն և թիվ 1560-Ն որոշումներով ՀՀ ԿԱ պետական գույքի Կառավարման վարչության ապարատի պահպանում ծրագրի «Աշխատողների աշխատավարձեր և հավելավճարներ» հոդվածով /4111/ 5000.0հազ.դրամ և «Էներգետիկ ծառայություններ» հոդվածով /4212/ 20000.0հազ.դրամ վերադարձվել է ՀՀ պահուստային ֆոնդ:

Մնացած տարբերությունը կապված է հանրային հատվածի հաշվապահական հաշվառման նոր ծրագրին անցման ծառայությունների հետ:

 2017թ. նախատեսված 767786.6հազ.դրամի դիմաց փաստացի ծախսվել է 754061.18հազ.դրամ: Հիմնական տարբերությունը` բյուջետային դասակարգման էներգետիկ և կոմունալ ծառայություններ հոդվածներով կատարված տնտեսումն է` 9902.53 հազ.դրամ, «Տեղեկատվական ծառայություններ» հոդվածով` 560.9հազ.դրամ, «Մասնագիտական ծառայություններ» հոդվածով 500.0հազ.դրամ` կապված սեյսմիկ ծառայություն իրականացնելու համար գնման արդյունքում առաջացած խնայողությունն է և այլն:

2017թ. ֆինանսավորումը կազմել է 754481.85 հազ.դրամ, իսկ դրամարկղային ծախսը` 754061.18 հազ.դրամ, տարբերությունը` 420.67 հազ.դրամ վերադարձվել է ՀՀ բյուջե:

 2016թ. հատկացվել էր 619929.3 հազ.դրամ, որից ֆինանսավորվել էր 585561.27հազ.դրամ, իսկ դրամարկղային ծախսը կազմել է 585156.40 հազ.դրամ: Տարեվերջին 404.87 հազ.դրամ մնացորդը վերադարձվել էր ՀՀ բյուջե:

Անհրաժեշտությունից ելնելով, տարվա ընթացքում իրականացվել է թվով երեք ներքին հոդվածային վերաբաշխում`

1.ՀՀ ֆինանսների նախարարության 03.15.2017թ. թիվ 01.1/82-2/4488-17 գրության` կատարվել է ներքին հոդվածային միջեռամսյակային տեղաշարժ` «Էներգետիկ ծառայություններ» հոդվածից (4212) 300.0հազ.դրամ գումար պակասեցվել է և ավելացվել «Պարտադիր վճարներ» հոդվածին, որը չորրորդ եռամսյակում նորից ուղղվել է:

2.ՀՀ ֆինանսների նախարարության 25.09.2017թ. թիվ 01/8-2/17189-17 գրության` կատարվել է ներքին հոդվածային վերաբաշխում` «Էներգետիկ ծառայություններ» հոդվածից (4212) նվազեցվել է 1950.0հազ.դրամ, որից 1650.0հազ.դրամը ուղղվել է «Կոմունալ ծառայություններ» հոդվածին (4213) և 300.0հազ.դրամը` «Կապի ծառայություններ» հոդվածին:

3.ՀՀ ֆինանսների նախարարության 18.08.2017թ. թիվ 01.1/8-2/15121-17 գրությամբ` կապված «Հանրային հատվածի կազմակերպությունների հաշվապահական հաշվառման մասին» ՀՀ օրենքի, ինչպես նաև «Հանրային հատվածի կազմակերպությունների հիմնական միջոցների գույքագրման և վերագնահատման մասին» 17.03.2016թ. թիվ 264-Ն որոշման պահանջների և ՀՀ ֆինանսների նախարարի 23.07.2014թ.-ի «Հանրային հատվածի կազմակերպությունների կողմից հաշվապահական հաշվառման նոր համակարգին անցման ժամանակացույցը հաստատելու մասին» թիվ 463-Ն հրամանի, կատարվել է բյուջեով նախատեսված հատկացումների վերաբաշխում` մի շարք հոդվածներից և ավելացվեց «Համակարգչային ծառայություններ» հոդվածին (4232) և «Ոչ նյութկան հիմնական միջոցներ» հոդվածին (5132):

 2016թ. իրականացվել էր թվով մեկ միջհոդվածային վերաբաշխում:

2017թ. Վարչությանը «Հիմնարկներին և կազմակերպություններին ամրացված` յուրաքանչյուր միավոր մինչև հինգ միլիոն դրամ գնահատված արժեքով շարժական գույքի օտարման գործընթացում գտնվելու ժամանակահատվածում գույքի պահառության կազմակերպում» 23.03.2017թ. թիվ 298-Ն որոշմամբ թույլատրվել է արտաբյուջետային միջոցների նախահաշվով նախատեսված գումարի չափով «Պետական գույքի գույքագրման և գնահատման գործակալություն» ՊՈԱԿ-ի հետ կնքել սուբսիդիայի տրամադրման մասին պայմանագիր: 01.01.2017թ. տարեսկզբին եղել է 14109.07 հազ.դրամ մնացորդ, տարվա ընթացքում չօգտագործված գումարի ետ վերադարձ է եղել 116.49 հազ.դրամի, տարվա ընթացքում մուտք է եղել 33908.97 հազ.դրամ և ծախսվել 18982.2 հազ.դրամ: Տարեվերջին մնացորդը կազմում է 29152.33հազ.դրամ:

 2016թ. ընթացքում մուտք է եղել 27026.92 հազ.դրամ և ելք` 12917.84 հազ.դրամ: Տարեվերջին նշված ծրագրով արտաբյուջետային մնացորդը կազմում է 14109.08 հազ.դրամ:

«Երևան քաղաքի Կառավարական N2 մասնաշենքի հասցեում գտնվող շենքի բաղադրիչը համարվող տարածքները սեփականատերերից ձեռքբերում և Երևան քաղաքի Կառավարական N2 շենքի սեփականատեր «Տանգո» փակ բաժնետիրական ընկերության օտարման գործարքների վճարահաշվարկային գործառնությունների իրականացում» ծրագրով արտաբյուջետային հաշվի մնացորդը 01.01.2017թ. դրությամբ կազմել է 50369.31հազ.դրամ, որը համաձայն 24.08.2017թ. թիվ 1023-Ն որոշմամբ թույլատրվել է իրականացնելու ՀՀ ԿԱ ՊԳԿ վարչության աշխատակազմի զբաղեցրած տարածքի վերանորոգման աշխատանքներ «Շենքերի և շինությունների կապիտալ վերանորոգում» հոդվածով և տարեվերջին նախագծանախահաշվային հոդվածով վերը նշված որոշմամբ իրացվել է 1540.0հազ.դրամ: 2017 թվականի վերջին մնացորդը կազմում է 48829.31հազ.դրամ:

01.03.03.05 2017թ-ին ՀՀ ԿԱ պետական գույքի կառավարման վարչությանը ՀՀ բյուջեից «Վարչական սարքավորումներ» հոդվածով հատկացվել է 8642.2 հազ.դրամ՝ Վարչության աշխատակազմին վարչական սարքավորումներ և գրասենյակային գույք ձեռքբերելու համար: Կապված «Հանրային հատվածի կազմակերպությունների հիմնական միջոցների գույքագրման և վերագնահատման մասին» 17.03.2016թ. թիվ 264-Ն որոշման պահանջների՝ ՀՀ ֆինանսների նախարարության 18.08.2017թ. թիվ 01.1/8-2/15121-17 գրությամբ կատարվել է բյուջեով նախատեսված հատկացումների վերաբաշխում, համաձայն որի նշված ծրագրի ճշտված պլանը կազմել է 9220.3 հազ.դրամ, որից ֆինանսավորվել և ծախսվել է 8582.9 հազ.դրամ:

 01.06.01.05 «Աճուրդների կազմակերպման և անցկացման աշխատանքներ» ծրագրով նախատեսված աշխատանքները իրականացվել են ՀՀ կառավարությանն առընթեր պետական գույքի կառավարման վարչության «Աճուրդի կենտրոն» ՊՈԱԿ-ի կողմից աճուրդների կազմակերպման և անցկացման աշխատանքների 13.01.2017 թվականին կնքված N01-ԱԿ դրամաշնորհի պայմանագրով, որով նախատեսվել է աճուրդներով, ինչպես նաև ՀՀ օրենսդրությամբ սահմանված այլ ձևերով, պետական գույքի վաճառքի կազմակերպման և անցկացման աշխատանքների իրականացում: 2017թ. ՊՈԱԿ-ին նախատեսվել է 33007.8 հազ.դրամ, որն էլ համապատասխանաբար ֆինանսավորվել է և նույնքանն էլ կազմել է ՊՈԱԿ-ի 2017թ. դրամական ծախսը: 2017 թվականին ՀՀ կառավարության որոշումներին համապատասխան իրականացվել է թվով 435 պետ.գույքի վաճառքի կազմակերպում և անցկացում, որն իրականացվել է աճուրդով: Աճուրդների նման քանակը պայմանավորված է ՊՈԱԿ-ի միջոցառումների քանակի ավելացման հետ (կապված նաև ծառայողական մեքենաների օպտիմալացման հետ): 2016 թվականին ՊՈԱԿ-ը ֆինանսավորվել և դրամական ծախսը կազմել է համապատասխանաբար 33012.5.0հազ.դրամ, իրականացվել էր թվով 430 պետ.գույքի աճուրդով վաճառքի կազմակերպում և անցկացում:

 01.06.01.07 «Պետական գույքի հաշվառման, գույքագրման, ուսումնասիրությունների և գնահատման աշխատանքների իրականացում» ծրագրով նախատեսված աշխատանքները իրականացվել է ՀՀ կառավարությանն առընթեր պետական գույքի կառավարման վարչության «Պետական գույքի գույքագրման և գնահատման գործակալություն» ՊՈԱԿ-ի կողմից 09.02.2017թ. կնքված ՊԳԳ-01 դրամաշնորհի պայմանագրով: 2017թ. Պետական բյուջեից ՊՈԱԿ-ին տրվել է նաև Կառավարական թիվ 2 և 3 շենքերի սպասարկման ծառայությունները (60344 քառ.մ տարածքի սպասարկում): 2017թ.-ի համար ՊՈԱԿ-ին հատկացվել է 271460.7 հազ.դրամ, որից 37176.1հազ.դրամը ՊՈԱԿ-ի ապարատի և 234284.6 հազ.դրամը սպասարկման ծառայությունների համար և ՊՈԱԿ-ի կողմից իրականացվել է պետական գույքի հաշվառման, գույքի գույքագրման և ուսումնասիրությունների անցկացման, գնահատման, սպասարկվող շենքերի և սպասարկման աշխատանքներ: 2016թ. ՊՈԱԿ-ը ‎ֆինանսավորվել էր 37202.3հազ.դրամ և նույնքան էլ կազմել է դրամարկղային ծախսը, իսկ սպասարկման ծառայությունների համար 31.03.2016թ. թիվ 340-Ն որոշման համաձայն ՀՀ կառավարության պահուստային ֆոնդից «Պետական գույքի գույքագրման և գնահատման գործակալություն» ՊՈԱԿ-ին հատկացվել էր 180180.0հազ.դրամ, որից ֆինանսավորվել և ծախսվել էր 176083.1հազ.դրամ:

 2017 թվականին ՊՈԱԿ-ի կողմից իրականացվել է՝ պետական գույքի գույքագրման և ուսումնասիրման 916 /2016թ.-403/, պետական գույքի հաշվառման–7616 /2016թ.-6559/, գնահատման -932 /2016թ.-15/ աշխատանքներ:

08.02.05.16 «Համերգների, փառատոնների և այլ միջոցառումների կազմակերպման» ծրագրով նախատեսված է իրականացնելու Կ.Դեմիրճյանի անվան մարզահամերգային համալիրի պահպանման աշխատանքներն, որն իրականացվում է «Կարեն Դեմիրճյանի անվան մարզահամերգային համալիր» ՊՈԱԿ-ի միջոցով՝ համաձայն կնքված 08.02.2017թ-ի N ՄՀՀ-01 դրամաշնորհի պայմանագրի: 2017թ. ՊՈԱԿ-ը ֆինանսավորվել և ծախսել է 163037.6հազ.դրամ: 2016թ. նշված աշխատանքներն իրականացվելու համար կազմակերպությունը ֆինանսավորվել է ՀՀ կառավարության պահուստային ֆոնդից՝ 152497.0հազ.դրամի չափով, որից ֆինանսավորվել և ծախսվել է 143497.0 հազ.դրամ, չիրացված 9000.0հազ.դրամը վերադարձվել է ՀՀ բյուջե:

04.09.01.20 ծրագրով ՀՀ կառավարությանն առընթեր պետական գույքի կառավարման վարչությունը 2017 թվականին ներկայացրել է թվով 36 հայցադիմում` 4267.38 հազ.դրամ գումարի չափով: 2016 թվականին ներկայացված էր թվով 38 հայցադիմում՝ 1896.93հազ.դրամ գումարի դիմաց:

 04.09.01.25 ծրագրով, համաձայն ՀՀ կառավարության մի շարք որոշումների, 2017թ. ընկերությունների գույքի կազմից գույքի առանձնացման արդյունքում առաջացող ավելացված արժեքի հարկ է փոխանցվել 197225.39 հազ.դրամ` 2016թ. փոխանցվել է 432086.5հազ.դրամ:

 04.09.01.26 Պետական մասնակցությամբ առևտրային կազմակերպությունների կանոնադրական կապիտալի նվազեցման արդյունքում առաջացած հարկային պարտավորության մարում ծրագրով 2017թ. ընկերություններից շահութահարկի գծով ՀՀ պետական բյուջե է փոխանցվել 103009.34 հազ.դրամ, 2016թ.-ին շահութահարկի գծով ՀՀ պետական բյուջե է փոխանցվել 27942.97 հազ.դրամ:

 04.09.01.01 «Ոչ ֆինանսական ակտիվների օտարումից մուտքեր» ծրագրով 2017թ. տարեսկզբին պլանավորած 31517.9հազ.դրամը ՀՀ կառավարության 13.07.17թ. թիվ 857-Ն, 24.08.2017թ. թիվ 1053-Ն և ՀՀ կառավարության 28.09.17թ. թիվ 1222-Ն որոշումներով փոփոխվել է և ճշտված տարեկան պլանը կազմում է 235527.9.դրամ, որի դիմաց ֆինանսավորվել և մուտքերը անշարժ գույքի օտարումից կազմել են 510142.66 հազ.դրամ, և հողի օտարումից` 367393.36հազ.դրամ: Ընհանուր առմամբ օտարումից մուտքերը փաստացի կազմել է 877536.02հազ.դրամ:

 2016 թվականին օտարումից մուտքերը կազմել են 4181052.34 հազ.դրամ, որից անշարժ գույքի օտարումի` 4142474.6հազ.դրամ և hողի օտարումից մուտքեր` 38577.74հազ.դրամ: 2016թ. համեմատ 2017թ. մուտքերի տարբերությունը պայմանավորված է ՀՀ կառավարության որոշումներով օտարման ենթակա գույքի քանակից:

 11.01.01.01 ՀՀ կառավարության պահուստային ֆոնդի հաշվին ՀՀ ԿԱ պետական գույքի կառավարման վարչությանը 2016թ. բյուջետային ծախսերի տնտեսագիտական դասակարգման մի շարք հոդվածներով կատարվել է հատկացումներ, այսպես`

 \* ՀՀ կառավարության 16.03.2017թ. թիվ 244-Ն որոշումով Գույքի և սարքավորումների վարձակալություն հոդվածով հատկացվել է 16650.0.0հազ.դրամ` տարածքի տրամադրման համար, որն էլ ֆինանսավորվել և ծախսվել է:

 \* ՀՀ կառավարության 13.04.2017թ. թիվ 392-Ն որոշումով Պարտադիր վճարներ հոդվածով հատկացվել է 16506.3հազ.դրամ, որը ֆինանսավորվել և ծախսվել է ամբողջությամբ:

\* ՀՀ կառավարության 04.05.2017թ. թիվ 471-Ն որոշումով գույքի փոխանակման արդյունքում առաջացած հարկային պարտավորությունների կատարման համար Պարտադիր վճարներ հոդվածով հատկացվել է 1982.7հազ.դրամ որն էլ ֆինանսավորվել և ծախսվել է ամբողջությամբ:

 \* ՀՀ կառավարության 23.06.2017թ. թիվ 755-Ն որոշմամբ Ընթացիկ դրամաշնորհներ պետական և համայնքների առևտրային կազմակերպություններին հեդվածով հատկացվել է 54268.7.0հազ.դրամ, որը ամբողջությամբ ֆինանսավորվել և ծախսվել է:

 \* ՀՀ կառավարության 13.07.2017թ. թիվ 857-Ն որոշումով հողամասերի ձեռքբերման և այդ գործարքի արդյունքում առաջացող եկամտային հարկի պարտավորության մարման համար ՀՀ կառավարական պահուստային ֆոնդից հատկացվել է 106920.0հազ.դրամ, որից 97200.0հազ.դրամը Հող հոդվածով, իսկ 9720.0հազ.դրամը` Պարտադիր վճարներ հոդվածով, որը ամբողջությամբ ֆինանսավորվել և ծախսվել է:

 \* ՀՀ կառավարության 28.09.2017թ. թիվ 1195-Ն որոշումով Գույքի և սարքավորումների վարձակալություն հոդվածով հատկացվել է 2700.0 հազ.դրամ, որն էլ ամբողջովին ֆինանսավորվել և իրացվել է:

 \* ՀՀ կառավարության 07.12.2017թ. թիվ 1542-Ն որոշման, մի շարք կազմակերպությունների վարձավճարներ իրականացվել են ՀՀ պետական բյուջեից՝ որպես Հայաստանի Հանրապետության կողմից հիմնադրամում կատարվող կամավոր գույքային վճար: Նշված նպատակով վերը նշված որոշմամբ ՀՀ ԿԱ ՊԳԿ Վարչությանը հատկացվել է 7428.0հազ.դրամ, որից` 2412.0հազ.դրամը` բյուջետային ծախսերի տնտեսագիտական դասակարգման «Այլ ընթացիկ դրամաշնորհներ», և 5016.0հազ.դրամը` «Նվիրատվություններ այլ շահույթ չհետապնդող կազմակերպություններին» հոդվածներով: Սույն նպատակով 2016թ. դարձյալ հատկացվել է 7428.0հազ.դրամ:

 \* ՀՀ կառավարության 14.12.2017թ. թիվ 1605-Ն որոշմամբ Ընթացիկ դրամաշնորհներ պետական և համայնքների առևտրային կազմակերպություններին հոդվածով ՀՀ ԿԱ ՊԳԿ վարչությանը հատկացվել է 14406.6 հազ.դրամ, որն էլ ամբողջովին ֆինանսավորվել և իրացվել է:

 \* ՀՀ կառավարության 14.12.2017թ. թիվ 1620-Ն որոշմամբ Շենքերի և շինությունների հիմնանորոգում հոդվածով հատկացվել է 172000.0 հազ.դրամից ֆինանսավորվել և դրամարկղային ծախսը կազմել է 164022.0հազ.դրամ:

 Ընդհանուր առմամբ, 2017թ. ՀՀ կառավարության պահուստային ֆոնդից ՀՀ ԿԱ ՊԳԿ վարչությանը նախատեսվել է 392862.3 հազ.դրամ, որից ֆինանսավորվել և ծախսել է 384884.3հազ.դրամ, 2016թ. ՀՀ պահուստային ֆոնդից վարչությանը հատկացվել էր 1576960.6 հազ.դրամ, որից ֆինանսավորվել և ծախսել է 1558202.4հազ.դրամ:

 10.09.02.02 Ինչպես 2016թ.-ին, այնպես էլ ՀՀ կառավարության 2017 թվականի պետական Պետական հիմնարկների և կազմակերպությունների աշխատողներին սացիալական փաթեթով ապահովում ծրագրի շրջանակներում՝ ՀՀ ԿԱ ՊԳԿ վարչությանը հատկացվել է 7704.0հազ.դրամ: Նշված ծրագրով տարեվերջին ընդգրկված աշխատակիցների թիվը 83 է: 2017թ. ծրագիրը ֆինանսավորվել է 6884.3հազ.դրամ և ծախսվել է 6276.0հազ.դրամ: 2016թ. Նշված ծրագրով ֆինանսավորվել է7072 հազ.դրամ և ծախսվել է 6966.0 հազ.դրամ, ծրագրից օգտվել է 110 աշխատակից:

 **Վարչության կողմից եկամուտների հավաքման գծով՝**

1. թվականի ընթացքում՝

 \*Պետական **գույքի օտարումից** ստացված մուտքերն ունեն հետևյալ տեսքը. գույքի օտարումից ստացված միջոցները կազմել են 685 745.8 հազ. դրամ, որից՝ ՀՀ պետական բյուջե է փոխանցվել 544 051.6 հազ. դրամ (այդ թվում Վարչության արտաբյուջե՝ 33 908.9 հազ. դրամ), համապատասխան համայնքային բյուջեներ՝ 141 694.2 հազ. դրամ:

 Պետական սեփականություն համարվող **հողերի օտարումից** մուտքերը կազմել են 367 393.4 հազ. Դրամ` 2016թ.-ի 38577.74 հազ.դրամի փոխարեն:

 \* Պետական գույքի **վարձակալությունից** հաշվետու տարվա համար նախատեսված 164 000.0 հազ. դրամի փոխարեն 2017թվականին փաստացի ՀՀ պետական բյուջե է մուտքագրվել 233 311.1 հազ. դրամ: Գույքի վարձակալությունից վարձավճարը 2016 թվականի համար նախատեսված 192442.4հազ.դրամի դիմաց ՀՀ պետական բյուջե փաստացի մուտքագրվել էր 227790.40հազ.դրամ: 2017թ. ոչ բնակելի տարածքների վարձակալության գումարի տարբերությունը 2016թ. համեմատ` կապված է վարձակալական տարածքների քանակից:

 \* Համաձայն ՀՀ կառավարության 03.10.2013թ. թիվ 1130-Ն որոշման` պետական սեփականություն համարվող **շենքերի և շինությունների տանիքներին ու ձեղնահարկերում** **կապի սարքավորումների տեղակայման վարձավճարներից,** որի ճշտված ծրագրային ցուցանիշը 2017թ. կազմել է 18054.3 հազ.դրամ, հավաքագրվել և ՀՀ պետական բյուջե է մուտքագրվել` 31312.51հազ.դրամ: 2016թ. հավաքագրվել և ՀՀ պետական բյուջե էր մուտքագրվել` 18336.6հազ.դրամ: 2017 թվականին 2016թ-ի համեմատ մուտքերի ավելացումը պայմանավորված է պայմանագրերի քանակի ավելացմամբ:

 \* Համաձայն ՀՀ կառավարության 07.12.2017թ. թիվ 1542-Ն որոշման, որպես Հայաստանի Հանրապետության կողմից հիմնադրամում կատարվող կամավոր գույքային վճար ՀՀ կառավարության պահուստային ֆոնդից հատկացվել է 7428.0հազ.դրամ: 2016թ. կամավոր գույքային վճարը դարձյալ 7428.0հազ.դրամ էր:

 \* Վարչության տնօրինության ընկերությունների կողմից 2017թ. շահաբաժինների գծով ՀՀ պետական բյուջե մուտքագրվել է 10205.0 հազ.դրամ` 2016թ. 6182.2հազ.դրամի դիմաց: Տարբերությունը կապված է շահույթի քանակից:

 Ընդհանուր առմամբ` 2017թ. ՀՀ ԿԱ պետական գույքի կառավարման վարչության կողմից հավաքագրված և ՀՀ պետական բյուջե մուտքագրված եկամուտները կազմում են 282256.61հազ.դրամ: 2016թ. ստացված եկամուտը կազմում է` 259737.2հազ.դրամ:

 Պետական գույքի կառավարման արդյունավետության բարձրացման, ինչպես նաև օրենսդրական բարեփոխումների նպատակով 2017 թվականի ընթացքում Վարչությունում շարունակվել են պետական գույքի կառավարման ոլորտում մեթոդական բնույթի օրենսդրական փոփոխությունները, որոնց հիմնական նպատակն է կանոնակարգել, հստակեցնել կառավարման գործառույթները և լրացնել այն բացերը, որոնք առաջանում են նոր իրավական ակտերի կիրառման արդյունքում:

**ՀՀ ԿԱ պետական գույքի կառավարման վարչությունը 2017թ. ռազմավարական նպատակներին հետամուտ է եղել հետևյալ քաղաքականությամբ.**

1. Հաշվետու ժամանակահատվածում իրականացվել և շարունակական բնույթ են կրում <<Պետական գույքի մասնավորեցման 2006-2007 թվականների ծրագրի մասին>> ՀՀ օրենքում ընդգրկված ընկերությունների և օբյեկտների մասնավորեցումը:

2017 թվականի հունիսի 9-ին ՀՀ Ազգային ժողովի կողմից ընդունվել նոր <<Պետական գույքի մասնավորեցման 2017-2020 թվականների ծրագրի մասին>> ՀՀ օրենքը (ՀՕ-95-Ն):

Ծրագրի մաս են կազմում նախորդ ծրագրերում ընդգրկված 12 հանրապետական գործադիր մարմինների և մարզպետարանների ենթակայության չմասնավորեցված պետական բաժնեմաս ունեցող ընկերությունների (23) և մասնավորեցման նոր առաջարկվող պետական բաժնեմաս ունեցող ընկերությունների և գույքի (24), ընդամենը` թվով 47 ընկերություններ և գույք:

2. Պետական գույքի վարձակալության տրամադրման գործընթացի արդյունավետությունը բարձրացնելու և այդ գործընթացում վարչարարությունը նվազագույնի հասցնելու նպատակով ՀՀ Նախագահի և ՀՀ վարչապետի հանձնարարականներով, ինչպես նաև ՀՀ կառավարության գործունեության 2017 թվականի ծրագրային միջոցառումներին համապատասխան մշակվել են <<ՀՀ կառավարության 2001 թվականի փետրվարի 22-ի N 125 որոշման մեջ փոփոխություններ և լրացում կատարելու մասին>> և <<ՀՀ կառավարության 2013 թվականի հոկտեմբերի 3-ի N 1106-Ն որոշման մեջ փոփոխություն կատարելու մասին>> ՀՀ կառավարության որոշման նախագծերը, որոնք գտնվում են քննարկման գործընթացում:

3. ՀՀ սեփականության իրա­վունքով պատ­կանող գույքը հավատարմագրային կառա­վարման հանձնելու գործըն­թացն արդյունավետ իրականացնելու նպատակով 2017 թվականի մարտի 1-ին ՀՀ Ազգային ժողովի կողմից ընդունվել է <<Հայաստանի Հանրապետության քաղաքացիական օրենսգրքում փոփոխություններ և լրացումներ կատարելու մասին>> ՀՀ օրենքը (ՀՕ-68-Ն), որով փոփոխության է ենթարկվել Հայաստանի Հանրապետության քաղաքացիական օրենսգրքի հավատարմագրային կառավարմանը վերաբերող 52-րդ գլխի դրույթները:

Հաշվետու ժամանակահատվածում ՀՀ կառավարության կողմից ընդունվել է <<Բարձրավոլտ էլեկտրացանցեր>> ՓԲԸ բաժնետոմսերով հավաստված իրավունքները հավատարմագրային կառավարման հանձնելու մասին>> N 1035-Ա որոշումը:

4. Պետական մասնակցությամբ առևտրային կազմակերպությունների ծրագրային կառավարման և ֆինանսական մշտադիտարկման համակարգում 2017 թվականին կատարվեցին արմատական բարեփոխումներ, որի շնորհիվ այդ բնագավառում 2018 թվականին կկիրառվի ամբողջությամբ նոր գործիքակազմ:

Պետական մասնակցությամբ առևտրային կազմակերպությունների գործունեությունը կիրականացվի պետական գույքի կառավարման 2018-2022 թվականների ծրագրային պահանջներին համապատասխան:

ՀՀ կառավարության 2017թվականի նոյեմբերի 30-ի N 1566-Ն որոշմամբ հաստատվեց պետական գույքի կառավարման 2018-2020 թվականների ծրագիրը, որում պետական մասնակցությամբ առևտրային կազմակերպությունների համար 3 տարվա կտրվածքով սահմանված են կատարման ենթակա հիմնական տնտեսական ցուցանիշները: Այդ ցուցանիշների սահմանման համար հիմք են հանդիսացել կազմակերպությունների գործարար եռամյա ծրագրի ցուցանիշները: Այլ կերպ, օրգանական կապ է ստեղծվել պետական գույքի եռամյա ծրագրի և կազմակերպությունների գործարար ծրագրերի միջև: Ընդ որում, սկսած 2018 թվականի հունվարի 1-ից, յուրաքանչյուր կազմակերպություն Վարչություն պետք է ներկայացնի գործարար ծրագրի կատարման վերաբերյալ եռամսյակային, կիսամյակային և տարեկան հաշվետվություններ, որոնց հիման վրա Վարչությունը ոչ միայն իրականացնելու է ֆինանսական մշտադիտարկում և առաջարկությունների ներկայացում, այլ նաև որոշելու է կազմակերպության գործունեության արդյունավետության մակարդակը և գնահատելու է գործադիր մարմինների աշխատանքը: Այս մոտեցումը հնարավորություն կընձեռնի ոչ միայն ապահովել ծրագրային առաջադրանքների կատարումը, այլ կազմակերպություններում ժամանակին բացահայտել տեղ գտած թերություններն ու դրանց պատճառները, ինչպես նաև միջոցառումներ իրականացնել դրանք վերացնելու ուղղությամբ:

5. Հաշվետու տարում մեծ ծավալի սպասարկման աշխատանքներ են կատարվել Վարչության տնօրինությանը հանձնված շենք, շինություններում: Մասնավորապես, 7 շենքերում, այդ թվում Կառավարական 2-րդ և 3-րդ շենքերում կատարվել են 7 մլն դրամի վթարների վերացման և վերանորոգման աշխատանքներ:

6. Վարչության տննօրինությանը հանձնած անշարժ գույքն էլ ավելի գրավիչ դարձնելու համար, ըստ անհրաժեշտության իրականցվում են ինչպես ընթացիկ, այնպես էլ հիմնանորոգման աշխատանքներ, որոնց իրականացումը էլ ավելի գրավիչ է դարձնում պետական գույքը, բարձրացնում դրանց օգտագործման արդյունավետությունը` ապահովելով դրանցից ստացվող եկամուտների ծավալների ավելացում:

7. ՀՀ կառավարությանն առընթեր պետական գույքի կառավարման վարչության տնօրինմանը հանձնված՝ ՀՀ մարզերում գտնվող շենք-շինությունների պահպանության հետ կապված խնդիրները դարձել են խիստ արդիական և այդ խնդիրների լուծումը անհնար է իրականացնել առանց հստակ պահառության ծրագրի, սակայն ՀՀ բյուջեի սղության պատճառով դեռևս ծրագիրը չի իրականացվում:

**Օրենսդրության բարելավումները և փոփոխությունները**

 1. 2017 թվականի մարտի 1-ին ՀՀ Ազգային ժողովի կողմից ընդունվել է <<Հայաստանի Հանրապետության քաղաքացիական օրենսգրքում փոփոխություններ և լրացումներ կատարելու մասին>> ՀՀ օրենքը (ՀՕ-68-Ն), որով փոփոխության է ենթարկվել Հայաստանի Հանրապետության քաղաքացիական օրենսգրքի 52-րդ գլուխը՝ հավատարմագրային կառավարմանը վերաբերող դրույթները:

 2. Հաշվետու ժամանակաշրջանում 2017 թվականի փետրվարի 28-ին ՀՀ Ազգային ժողովի կողմից ընդունվել է <<Պետական գույքի մասնավորեցման 2006-2007 թվականների ծրագրի մասին>> Հայաստանի Հանրապետության օրենքում լրացում և փոփոխություն կատարելու մասին>> ՀՀ օրենքը (ՀՕ-43-Ն):

 3. 2017 թվականի հունիսի 9-ին ՀՀ Ազգային ժողովի կողմից ընդունվել է <<Պետական գույքի մասնավորեցման 2017-2020 թվականների ծրագրի մասին>> ՀՀ օրենքը (ՀՕ-95-Ն):

 4. Մշակվել և 2017 թվականի նոյեմբերի 17-ին ՀՀ Ազգային ժողովի կողմից ընդունվել է <<Պետական գույքի մասնավորեցման 2006-2007 թվականների ծրագրի կատարման 2016 թվականի տարեկան հաշվետվությունը հաստատելու մասին>> ՀՀ օրենքը (ՀՕ-212-Ն):

 5. Հաշվետու ժամանակահատվածում ՀՀ կառավարության կողմից 2017 թվականի ապրիլի 27-ին ընդունվել է <<Պետական գույքի կառավարման 2015-2017 թվականների ծրագրի կատարման 2016 թվականի տարեկան հաշվետվությունը հաստատելու մասին>> ՀՀ կառավարության N 17 արձանագրային որոշումը:

 6. Հաշվետու ժամանակահատվածում ՀՀ կառավարության կողմից 2017 թվականի հոկտեմբերի 5-ին ընդունվել է <<Հայաստանի Հանրապետության կառավարության 1999 թվականի դեկտեմբերի 14-ի N 752 որոշման մեջ փոփոխություն կատարելու մասին>> N 1270-Ն որոշումը, որով ապահովվել է ՀՀ կառավարության 2017 թվականի օգոստոսի 24-ի <<Հայաստանի Հանրապետության կառավարության 2017 թվականի հունվարի 12-ի N 122-Ն որոշման մեջ փոփոխություն կատարելու մասին>> N 1105-Ն որոշմամբ հաստատված N 1 հավելվածի 58-րդ կետի կատարումը:

 7. Մշակվել և ՀՀ կառավարության կողմից 2017 թվականի նոյեմբերի 30-ին ընդունվել է <<Պետական գույքի կառավարման 2018-2020 թվականների ծրագիրը հաստատելու մասին>> ՀՀ կառավարության N 1566 որոշումը, որով ապահովվել է ՀՀ կառավարության 2017 թվականի օգոստոսի 24-ի <<Հայաստանի Հանրապետության կառավարության 2017 թվականի հունվարի 12-ի N 122-Ն որոշման մեջ փոփոխություն կատարելու մասին>> N 1105-Ն որոշմամբ հաստատված N 1 հավելվածի 60-րդ կետի կատարումը:

 8. Հաշվետու ժամանակահատվածում ՀՀ կառավարության կողմից 2017 թվականի հոկտեմբերի 5-ին ընդունվել է <<Պետական կառավարման մարմինների կողմից 50 տոկոս և ավելի պետական մասնակցությամբ առևտրային կազմակերպությունների ֆինանսատնտեսական վիճակի դիտարկումներ անցկացնելու, դրանց գործունեությունը վերլուծելու և արդյունքներն ամփոփելու, գործունեության արդյունավետությունը որոշելու, կառավարման ոլորտում կատարված աշխատանքները գնահատելու ու առաջարկություններ ներկայացնելու կարգը հաստատելու և ՀՀ կառավարության 2004 նոյեմբերի 18-ի N 1844-Ն որոշումն ուժը կորցրած ճանաչելու մասին>> N 1262-Ն որոշումը, որով ապահովվել է ՀՀ կառավարության 2017 թվականի օգոստոսի 24-ի <<Հայաստանի Հանրապետության կառավարության 2017 թվականի հունվարի 12-ի N 122-Ն որոշման մեջ փոփոխություն կատարելու մասին>> N 1105-Ն որոշմամբ հաստատված N 1 հավելվածի 61-րդ կետի կատարումը:

 9. Հաշվետու ժամանակահատվածում ՀՀ կառավարության կողմից 2017 թվականի փետրվարի 9-ին ընդունվել է նախորդ տարվա ընթացքում մշակված <<Կանոնադրական կապիտա­լում հիսուն տոկոսից պակաս պետական սեփականություն հանդիսացող բաժնետոմսեր (բաժնեմաս) ունեցող առևտրային կազմակերպությունների պետական սեփականություն հանդիսացող բաժնետոմսերի (բաժնեմասի) ամբողջությամբ կամ մասնակի մասնավորեցման գործընթացը կանոնակարգելու և Հայաստանի Հանրապե­տության կառավարության 1999 թվականի օգոստոսի 5-ի N 499 որոշումն ուժը կորցրած ճանաչելու մասին>> N 101-Ն ՀՀ կառավարության որոշումը:

 10. Հաշվետու ժամանակահատվածում մշակվել և ՀՀ կառավարության կողմից 2017 թվականի ապրիլի 6-ին ընդունվել է <<Հայաստանի Հանրապետության պետական բյուջեի նկատմամբ դրամային պարտավորությունների մասով իրավաբանական անձանց սնանկ ճանաչելու դիմում ներկայացնելուց ձեռնպահ մնալու մասին>> N 348-Ն որոշումը:

 11. Մշակվել և ՀՀ արդարադատության նախարարության կողմից պետական գրանցում է ստացել ՀՀ ԿԱ պետական գույքի կառավարման վարչության պետի 2017 թվականի հոկտեմբերի 10-ի <<50 տոկոս և ավելի պետական մասնակցությամբ առևտրային կազմակերպությունների եռամյա զարգացման գործարար ծրագրի օրինակելի ձևը հաստատելու մասին>> N 139-Ն հրամանը:

 Մշակվել և ՀՀ կառավարության քննարկմանն է ներկայացվել մի շարք ՀՀ կառավարության որոշման փոփոխություններ, լրացումներ և այլն:

 2017 թվականին ՀՀ ԿԱ պետական գույքի կառավարման վարչության կողմից որդեգրված` պետական գույքի կառավարման քաղաքականության հիմնական շեշտադրումն է եղել` պետական գույքի կառավարման արդյունավետության բարձրացման համար անհրաժեշտ պայմանների ստեղծումը:

 Հաշվետու ժամանակահատվածում Վարչության կողմից պետական գույքի կառավարման քաղաքականության առանձին բնագավառներում իրականացվել են պետական գույքի կառավարման արմատական բարեփոխումներ, մասնավորապես` պետական գույքի կառավարման և մասնավորեցման ծրագրային գործընթացը շարոնակելու, պետական գույքի մասնավորեցման, լուծարման, երկարաժամկետ և կարճաժամկետ վարձակալության տրամադրման ընթացակարգերը պարզեցնելու և վարչարարությունը նվազագույնի հասցնելու,պետական գույքի օտարման բնագավառում վաճառքի նոր ձևեր և մոտեցումներ կիրառելու, հանրակացարանային տարածքների նվիրատվության և սեփականաշնորհման գործընթացն արմատապես բարեփոխելու և ավարտին հասցնելու, ինչպես նաև պետական մասնակցությամբ առևտրային կազմակերպությունների ֆինանսատնտեսական մոնիտորինգի համակարգը բարելավելու, այդ կազմակերպությունների տնտեսական արդյունավետության որոշման կարգ մշակելու, ցուցանիշներ սահմանելու, գործադիր տնօրենների աշխատանքը գնահատելու և խրախուսման նոր գործիքակազմ կիրառելու համար մշակվել և ՀՀ կառավարության կողմից մշակվել են մի շարք իրավական ակտեր:

 Ընդհանուր առմամբ մշակվել և գործում է պետական գույքի կառավարման նոր մոտեցումների ամբողջ տիրույթի օրենսդրական և մեթոդական դաշտ, որի հիմնական նպատակն է կանոնակարգել, հստակեցնել կառավարման գործառույթները և լրացնել այն բացերը, որոնք առաջանում են նոր իրավական ակտերի կիրառման արդյուքում:

Աշխատակազմի ղեկավար

 Գլխավոր ֆինանսիստ Վ. ՀԱՐՈՒԹՅՈՒՆՅԱՆ

Հաշվապահական հաշվառման

և ֆինանսատնտեսական վարչության պետ

 Գլխավոր հաշվապահ` Մ. ՂՈՒՇՉՅԱՆ